Zemītes muiža

Zemītes muižas pils () ir muižas kungu māja Tukuma novada Zemītes pagasta Zemītē.

 Vēsture 
Kurzemes un Zemgales hercogistes laikā Zemītes muiža līdz 1673. gadam piederēja Butlaru dzimtai, pēc tam Lēbeliem, Mirbahiem, Pletenbergiem un Bēriem. No 1790. līdz 1920. gadam muižas īpašnieki bija Firksi.visitkandava.lv

Muižas kungu māja būvēta 19. gadsimta vidū bīdermeijera stilā, vēlāk tai piebūvēja kvadrātisku neorenesanses stila torni.
Nodedzināta 1905. gada revolūcijas laikā un pēc tam atjaunota. Vēlreiz degusi un pēc tam atjaunota 1931. gadā.zudusilatvija.lv 1937. gadā muižas klētī iekārtoja Aizsargu namu.

Pēc Otrā pasaules kara 1945. gadā bijušajā Zemītes muižas kungu mājā izvietoja Mašīnu un zirgu iznomāšanas punktu, bet Aizsargu nama telpās — Zemītes pagasta darbaļaužu deputātu padomes izpildkomiteju. Pils ēkā atradās ēdnīca un dzīvokļi. 1962. gadā tajā iekārtoja "Tukuma lauktehnikas" filiāli.
2000. gadā Kandavas novada dome ēku atjaunoja, un tajā līdz 2024. gada pavasarim atradās Zemītes sākumskola. Kopš 2024. gada septembra ēka tiek izmantota kā bērnudārzs.

 Ārējās saites 


 Atsauces 

Kategorija:Zemītes pagasts
Kategorija:Muižas Latvijā